b'\n_START_ARTICLE_\nStjepan Musulin\n_START_PARAGRAPH_\nStjepan Musulin (Srijemska Mitrovica, 1885. - 1969.). je bio hrvatski jezikoslovac, komparativni slavist, filolog, leksikograf i prevoditelj. Pisao je i prikaze i eseje._NEWLINE_Prevodio je sa poljskog i \xc4\x8de\xc5\xa1kog jezika. Jednom je od najzaslu\xc5\xbenijih osoba za razvoj hrvatske bohemistike._NEWLINE_Studirao je u Krakovu, Pragu i Zagrebu._NEWLINE_Bio je prvim lektorom \xc4\x8de\xc5\xa1kog jezika na Filozofskom fakultetu u Zagrebu  kad je krenula redovna nastava \xc4\x8de\xc5\xa1kog jezika u akademskoj godini 1918./1919.. Na istom je radnom mjestu bio sve do 1935. godine._NEWLINE_1920. je po\xc4\x8deo predavati \xc4\x8de\xc5\xa1ki na Visokoj \xc5\xa1koli za trgovinu i promet. Na istoj je predavao sve do 1930.._NEWLINE_Usporedno je radio i u Klasi\xc4\x8dnoj gimnaziji u Zagrebu kao profesor od 1908. do 1910. i kasnije kao ravnatelj od 1922. do 1939._NEWLINE_U istom razdoblju je napisao svoju gramatiku \xc4\x8de\xc5\xa1kog jezika._NEWLINE_Od 1948. do 1958. bio je ravnateljem Instituta za hrvatski jezik i jezikoslovlje, dok se jo\xc5\xa1 zvao Institutom za jezik i knji\xc5\xbeevnost JAZU._NEWLINE_Unutar istog razdoblja, od 1948. do 1952. je bio voditeljem Odsjeka za jezik, koji je kasnije prerastao u dana\xc5\xa1nji Institut za hrvatski jezik i jezikoslovlje._NEWLINE_1950. je postao dopisnim, a od 1953. punopravnim \xc4\x8dlanom JAZU._NEWLINE_Njegov esejisti\xc4\x8dki opus ima za teme \xc4\x8de\xc5\xa1ke autore kao \xc5\xa1to su Tom\xc3\xa1\xc5\xa1 Masaryk, Josef Svatopluk Machar, Langer i ine._NEWLINE_Otac je pijanistice Branke Musulin.\n_START_SECTION_\nZanimljivosti\n_START_PARAGRAPH_\nDok je predavao u gimnaziji, bio je srednjo\xc5\xa1kolskim razrednikom Dobri\xc5\xa1i Cesari\xc4\x87u .'